**ANNEX 8**

**ENCÀRREC DE TRACTAMENT DE DADES PERSONALS**

**INTERVENEN**

D’una part,

l’Ajuntament de Bolvir, amb CIF P1702700D i domicili al Carrer de la Font, 2 de Bolvir (CP 17539), representat pel Sr. Isidre Chia Trilles, alcalde, assistit pel secretari per tal de donar fe de l’acte, en endavant l’Ajuntament

D’altra part,

, amb CIF i domicili a d (CP ), representada pel Sr. / per la Sra. , en endavant l’adjudicatari.

Es reconeixen mútuament i recíproca, capacitat per actuar en aquestes representacions i

# EXPOSEN

1. L’Ajuntament ha adjudicat a el contracte del serveis corresponent al servei integral de menjador escolar integrant a la licitació del contracte de serveis corresponent al servei de menjador escolar per l'alumnat pel curs escolar 2024-2025 (i la seva pròrroga).
2. Que, pel desenvolupament del contracte és necessari que el contractista hagi de tractar dades dels alumnes usuaris del servei de menjador escolar, concretament dades personals, bancàries, sobre al·lèrgies o dietes alimentàries, o bé per prestar serveis de suport i assistència.
3. El *Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades* (en endavant Reglament general de protecció de dades o RGPD) exigeix que l’encàrrec de prestació d’un servei que comporti el tractament de dades personals o pugui comportar el tractament de dades es formalitzi amb la signatura d’un document en el que constin les obligacions de qui rep l’encàrrec de tractar les dades.
4. L’adjudicatari es troba al corrent del compliment de la normativa vigent en matèria de protecció de dades, incloses les mesures exigides pel Reglament general de protecció de dades i la *Llei Orgànica 3/2018, de 5 de desembre, de protecció de dades personals i garantia dels drets digitals* (LOPDGDD). Compleix els procediments i mesures de seguretat exigits per aquestes normatives i, en conseqüència, pot assumir amb plenes garanties la prestació d’aquests serveis.

I per aquests motius, preveient el possible tractament de dades per part del contractista, les parts subscriuen el present document d’acord amb les següents

**CLÀUSULES**

# PRIMERA.- Objecte.

Mitjançant la signatura d’aquest document s’habilita a l’adjudicatari a tractar per compte de l’Ajuntament, les dades personals necessàries per prestar els serveis descrits a la part expositiva. L’adjudicatari tractarà les dades en qualitat d’encarregat del tractament per al compliment de les finalitats següents: gestió del servei integral del menjador escolar de les escoles integrants al lot pel qual n'és adjudicatari. El tractament comportarà la recollida, registre, estructuració i conservació de les dades. El tractament s’efectuarà en els sistemes i equips propis de l’adjudicatari.

# SEGONA.- Tractament de les dades del contractista.

1. Les dades personals dels representants i interlocutors de l’adjudicatari seran tractades per l’Ajuntament de Bolvir com a responsable del tractament en el sentit de l’article 4.7 RGPD, amb finalitats de gestionar el procediment de contractació i les actuacions que se’n derivin. La legitimació del tractament es fonamentarà en el compliment de les relacions contractuals.
2. Per a l’exercici dels drets reconeguts RGPD (accés a les dades, rectificació, supressió, portabilitat, limitació del tractament i oposició) l’adjudicatari es podrà adreçar en qualsevol moment a l’Ajuntament.

# TERCERA.- Informació afectada.

Per portar a terme l’encàrrec l’Ajuntament posa a disposició o autoritza l’accés per part de l’adjudicatari a la següent informació dels alumnes i dels seus representants legals: dades identificatives i de característiques personals, dades econòmiques i socials i dades especialment protegides (dades de salut, discapacitats, dietes alimentàries).

# QUARTA.- Durada de l’encàrrec de tractament.

La durada d’aquest contracte és la que consta en els plecs de clàusules administratives particulars i de prescripcions tècniques per a l’adjudicació del servei que serví de base en la licitació.

# CINQUENA.- Obligacions de l’encarregat de tractament.

1. L’adjudicatari s’obliga a:
2. Utilitzar les dades personals objecte de tractament només per a la finalitat objecte d’aquest encàrrec. En cap cas podrà utilitzar les dades per a finalitats diferents.
3. Tractar les dades d’acord amb les instruccions de l’Ajuntament. Si l’adjudicatari considera que alguna de les instruccions rebudes és contrària a una norma legal, n’ha d’informar immediatament.
4. Registrar documentalment els tractaments de dades que porta a terme, amb els continguts exigits per l’article 30 RGPD.
5. Disposar d’una descripció general de les mesures tècniques i organitzatives de seguretat que ha adoptat i aplica.
6. No comunicar les dades a terceres persones, excepte amb l’autorització expressa de l’Ajuntament, en els supòsits legalment admissibles i en consonància amb les finalitats pròpies de l’encàrrec rebut.
7. Comunicar les dades a altres encarregats del tractament del mateix Ajuntament, d’acord amb les instruccions d’aquest segon. En aquest cas, l’Ajuntament ha d’identificar, prèviament i per escrit, a qui s’han de comunicar les dades, les dades a comunicar i les mesures de seguretat que cal aplicar per procedir a la comunicació.
8. Quan per complir l’encàrrec rebut, hagués de transferir dades a un país tercer (no membre de la Unió Europea), informar-ne a l’Ajuntament de manera prèvia, excepte que la normativa vigent ho prohibeixi per raons d’interès públic.
9. Mantenir el deure de secret respecte de les dades personals a les quals hagi tingut accés en virtut d’aquest encàrrec, sense límit temporal, també finalitzada la relació contractual.
10. Garantir que les persones autoritzades a tractar dades personals es comprometen, de forma expressa i per escrit, a respectar la confidencialitat i a complir les mesures de seguretat corresponents, obligacions de les quals cal informar-los convenientment. Garantir la formació d’aquestes persones en matèria de protecció de dades. Mantenir a disposició de l’Ajuntament la documentació que acredita que es compleixen aquestes obligacions.
11. Proporcionar als interessats, en el moment d’obtenir les seves dades, la informació sobre el tractament de dades que s’efectuarà. La redacció i el format en què es facilitarà la informació s’acordarà amb l’Ajuntament, abans d’iniciar la recollida de les dades.
12. Col·laborar amb l’Ajuntament si ha d’efectuar avaluacions d’impacte relatives a la protecció de dades.
13. Col·laborar amb l’Ajuntament en les consultes prèvies a l’autoritat de control si escau realitzar-les.
14. Posar a disposició l’Ajuntament la informació necessària per demostrar que compleix les seves obligacions, així com per realitzar les auditories o les inspeccions que efectuïn l’Ajuntament o un altre auditor autoritzat per l’Ajuntament.
15. En compliment de l’article 32 RGPD, l’adjudicatari implantarà les mesures de seguretat necessàries per garantir la seguretat, disponibilitat i confidencialitat de les dades.
16. L’Ajuntament vetllarà perquè l’adjudicatari compleixi les seves obligacions. Per tal de supervisar que el tractament es fa de forma correcta, podrà demanar-li la informació que consideri necessària.

# SISENA.- Interlocutors.

1. Als efectes del bon compliment de les relacions contractuals entre les parts en relació al tractament de les dades personals, l’adjudicatari informa de les referències del seu Delegat de protecció de dades // de la persona que actuarà com a interlocutora en matèria de protecció de dades: .................................................................................
2. Al mateix temps l’Ajuntament informa de les referències Delegat de protecció de dades: [secetaria@bolvir.cat](mailto:secetaria@bolvir.cat).

# SETENA.- Violacions de seguretat.

1. L’adjudicatari ha d’informar a l’Ajuntament, sense dilació indeguda i en qualsevol cas en el termini màxim de 24 hores, de les violacions de la seguretat que afectin les dades personals objecte del tractament, aportant la informació rellevant per documentar i comunicar la incidència. La informació es proporcionarà per mitjà de correu electrònic i farà referència a:
   1. Descripció de la naturalesa de la violació de la seguretat incloses, quan sigui possible, les categories i el nombre aproximat d'interessats afectats, i les categories i el nombre aproximat de registres de dades personals afectats.
   2. Descripció de les possibles conseqüències de la violació de la seguretat.
   3. Descripció de les mesures adoptades o proposades incloses, si escau, les mesures adoptades per limitar els possibles efectes negatius.
2. Si no és possible facilitar tota la informació de manera immediata, la informació s’ha de facilitar de manera gradual però sense dilació.

# VUITENA.- Subcontractació.

En el cas que el contractista concerti amb tercers la realització parcial de la prestació, i la concertació comporti el tractament de dades personals responsabilitat de l’Ajuntament, la identitat i l’abast dels treballs que efectuarà el subcontractista hauran de ser coneguts per l’Ajuntament prèviament al seu inici. El subcontractista, que assumirà també la condició d’encarregat del tractament, estarà obligat igualment a complir les obligacions que figuren en aquest document, així com les instruccions que dicti l’Ajuntament. Correspon a l’adjudicatari regular la nova relació, de manera que el subcontractista quedi subjecte a les mateixes condicions (instruccions, obligacions, mesures de seguretat), en els mateixos termes i garanties per als drets de les persones afectades. Si aquest altre encarregat incompleix les obligacions de protecció de dades, l’adjudicatari continua sent plenament responsable davant de l’Ajuntament pel què fa al compliment de les obligacions de l'altre encarregat.

# NOVENA.- Exercici dels drets per part dels interessats.

1. L’adjudicatari, assistirà a l’Ajuntament en la resposta a l’exercici dels drets següents:
   * Accés, rectificació, supressió i oposició.
   * Limitació del tractament.
   * Portabilitat de dades.
   * No ser objecte de decisions per processos automatitzats, inclosa elaboració de perfils.
2. Quan les persones afectades exerceixin els seus drets davant l’adjudicatari, aquest ho ha de comunicar a l’Ajuntament per escrit en el termini màxim d’un dia (dies laborables) a partir del moment en el que s’hagi rebut la sol·licitud. Li lliurarà també tota la informació que pugui ser rellevant per resoldre la sol·licitud.

# DESENA.- Resolució de l’encàrrec i destí de les dades.

1. Amb la resolució de la relació contractual l’adjudicatari lliurarà a l’Ajuntament les dades personals i, si escau, els suports on constin. No obstant, si l’Ajuntament ho determinés, l’adjudicatari lliurarà a un nou encarregat, que l’Ajuntament designi per escrit, les dades personals i, si escau, els suports on constin, una vegada complerta la prestació.
2. En qualsevol cas, amb la resolució de la relació contractual l’adjudicatari deixarà de tractar les dades. No obstant això, podrà conservar-ne una còpia, amb les dades degudament bloquejades i sense que puguin ser objecte de tractament, mentre es puguin derivar responsabilitats de l’execució de la prestació.

# ONZENA.- Llei aplicable i fur.

El contingut del present document es regirà i interpretarà conforme a la normativa vigent en matèria de protecció de dades personals. Per a les controvèrsies que es poguessin produir en la seva aplicació i interpretació, les parts es sotmetran als tribunals que siguin competents a Girona amb renúncia a qualsevol altre fur que els pogués correspondre.

I en prova de conformitat, ambdues parts signen el present document en el lloc indicat a continuació i en la data de la signatura electrònica.